32001D0304
L 104/6
JURNALUL OFÍCIAL AL UNIUNII EUROPENE
DECIZIA COMISIEI
din 11 aprilie 2001
privind marcarea și utilizarea unor produse animale în legătură cu Decizia 2001/172/CE referitoare la unele măsuri de protecție contra febrei aftoase în Regatul Unit
[notificată cu numărul C(2001) 1114]
(Text cu relevanță pentru SEE)
(2001/304/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/425/CEE a Consiliului din 26 iunie 1990 privind controalele sanitar-veterinare și zootehnice aplicabile în schimburilor intracomunitare cu anumite animale vii și produse în vederea realizării pieței interne (1), modificată ultima dată prin Directiva 92/118/CEE (2), în special articolul 10,
având în vedere Directiva 89/662/CEE a Consiliului din 11 decembrie 1989 privind controalele sanitar-veterinare în cadrul schimburilor intracomunitare în vederea realizării pieței interne (3), astfel cum a fost modificată ultima dată prin Directiva 92/118/CEE, în special articolul 9,
având în vedere Directiva 64/433/CEE a Consiliului din 26 iunie 1964 privind unele probleme de sănătate animală în schimburile intracomunitare de cărnuri proaspete (4), astfel cum a fost modificată ultima dată prin Directiva 95/23/CE (5), în special articolul 6 alineatul (1) litera (f),
având în vedere Directiva 77/99/CEE a Consiliului din 21 decembrie 1976 problemele de sănătate animală care afectează schimburile intracomunitare cu preparate din carne carne (6), astfel cum a fost modificată ultima dată prin Directiva 97/76/CE (7), în special articolul 3 alineatul (A) punctul 7 liniuța a doua,
întrucât:
(1)
După constatarea focarelor de febră aftoasă declarate în Regatul Unit, Comisia adoptă Decizia 2001/172/CE privind unele măsuri de protecție contra febrei aftoase în Regatul Unit (8), modificată ultima dată prin Decizia 2001/…/CE (9).
(2)
Măsurile ce trebuie aplicate într-o zonă de supraveghere sunt stabilite la articolul 9 din Directiva 85/511/CEE a Consiliului din 18 noiembrie 1985 de stabilire a unor măsuri comunitare de combatere a febrei aftoase (10), astfel cum a fost modificată ultima dată prin Actul de aderare a Austriei, Finlandei și Suediei.
(3)
Situația zoosanitară din Regatul Unit impune menținerea restricțiilor privind zonele de supraveghere pe o perioadă prelungită, ceea ce creează probleme din cauza numărului crescând de animale din speciile sensibile destinate sacrificării și deținute în exploatațiile neafectate de febra aftoasă.
(4)
Articolul 9 din Directiva 85/511/CEE prevede transportarea directă, sub control oficial, a animalelor din speciile sensibile la abator în vederea unei sacrificări de urgență. Un astfel de transport nu poate fi autorizat de autoritățile competente decât după examinarea, de către veterinarul oficial, a tuturor animalelor respective și după confirmarea de către acesta a faptului că nici unul dintre animale nu este suspect de a fi infectat.
(5)
Directiva 72/461/CEE a Consiliului din 12 decembrie 1972 privind problemele de sănătate animală în materie de schimburi comerciale cu carne proaspătă (11), astfel cum a fost modificată ultima dată prin Actul de aderare a Austriei, Finlandei și Suediei, dispune că acea carne obținută de la animale care provin dintr-o exploatație sau o zonă supusă, din motive de poliție sanitară, la măsuri de interdicție ca urmare a executării dispozițiilor prevăzute la articolul 3 alineatul (2) litera (b) din Directiva 64/432/CEE a Consiliului privind problemele de sănătate animală care afectează schimburile intracomunitare cu bovine și porcine (12), astfel cum a fost modificată ultima dată prin Directiva 2000/20/CE (13), nu trebuie să fie expediată de pe teritoriul unui stat membru spre cel al unui alt stat membru și că respectiva carne nu poate purta marcajul de salubritate comunitară decât dacă acesta are deasupra o cruce.
(6)
Directiva 80/215/CEE a Consiliului din 22 ianuarie 1980 privind problemele de sănătate animală în schimburile intracomunitare cu produse pe bază de carne (14), astfel cum a fost modificată ultima dată prin Actul de aderare a Austriei, Finlandei și Suediei, permite marcarea în conformitate cu capitolul VI din anexa B la Directiva 77/99/CEE a produselor pe bază de carne preparate din carnea ce poartă o ștampilă în conformitate cu articolul 5a din Directiva 72/461/CEE, cu condiția ca această carne să fi fost supusă unei anumite prelucrări.
(7)
Articolul 6 alineatul (1) litera (f) din Directiva 64/433/CEE dispune ca statele membre să vegheze ca acea carne ce provine dintr-o zonă supusă restricțiilor de sănătate animală să fie supusă regulilor specifice stabilite caz cu caz după procedura prevăzută la articolul 16 a directivei menționate. În afară de aceasta, articolul 6 alineatul (1) litera (h) din Directiva 64/433/CEE dispune ca respectiva carne să fie marcată cu o ștampilă națională care nu poate fi confundată cu ștampila comunitară și, în primul rând, nu este ovală.
(8)
Articolul 3 alineatul A punctul 7 a doua liniuță din Directiva 77/99/CEE dispune ca produsele pe bază de carne pregătite din carnea ce trebuie rezervată comercializării pe plan local să fie marcată cu ajutorul unui semn ce trebuie stabilit în conformitate cu procedura prevăzută la articolul 20 din directiva menționată anterior.
(9)
Articolul 3 alineatul (1) litera (f) din Directiva 91/495/CEE a Consiliului din 27 noiembrie 1990 privind problemele de sănătate animală și publică referitoare la producția și introducerea pe piață a cărnii de iepure și a cărnii de vânat de crescătorie (15), modificată ultima dată prin Directiva 94/65/CE (16), prevede marcajul de salubritate pe carnea de vânat de crescătorie.
(10)
Decizia 2001/172/CE interzice, cu excepția cărnii obținute de la animale sacrificate înainte de 1 februarie 2001, expedierea de carne proaspătă obținută de la animale din speciile bovină, ovină, caprină și porcină, precum și de la alte paricopitate originare din Regatul Unit și a produselor pe bază de carne pregătite din respectiva carne, în afara cazului când acestea au fost supuse unui anume tratament.
(11)
Prezenta decizie are în consecință scopul de a determina pe de o parte marcajul de salubritate ce trebuie aplicat pe carnea proaspătă obținută de la animale din speciile sensibile și pe produsele din carne pregătite din acea carne, care, conform legislației comunitare privind febra aftoasă, nu poate face obiectul schimburilor intracomunitare, precizând, pe de altă parte, condițiile în care poate fi aplicat marcajul de salubritate.
(12)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Fără a aduce atingere dispozițiilor Directivei 85/511/CEE a Consiliului, în special articolele 5 și 9, Regatul Unit se asigură că:
1.
în conformitate cu articolul 5 alineatul (1) din Directiva 72/461/CEE, carnea proaspătă care corespunde cerințelor articolului 3 din Directiva 64/433/CEE a Consiliului și se obține de la animale din speciile bovină, ovină, caprină și porcină, precum și carnea proaspătă care corespunde cerințelor articolului 6 din Directiva 91/495/CEE și se obține de la alte paricopitate originare din Regatul Unit prelucrate după o dată care trebuie notificată Comisiei și celorlalte state membre în conformitate cu articolul 3, să nu fie însemnate cu marcajul de salubritate prevăzut la capitolul XI din anexa I la Directiva 64/433/CEE sau la capitolul III al anexei I la Directiva 91/495/CEE;
2.
în conformitate cu articolul 6 alineatul (1) litera (h) din Directiva 64/433/CEE și cu articolul 6 alineatul (3) din Directiva 91/495/CEE, carnea proaspătă menționată la alineatul (1) trebuie însemnată cu o ștampilă națională care să nu poată fi confundată cu ștampila comunitară prevăzută la capitolul XI din anexa I a acestei directive și, în primul rând, să nu fie ovală;
3.
modelul de marcaj de salubritate menționat la alineatul (2) este cel ce figurează în anexă. Culoarea marcajelor de salubritate este una dintre cele menționate la articolul 2 alineatul (8) din Directiva 94/36/CE (17), cu excepția lui E129 roșu, clasa AC;
4.
prin derogare de la dispozițiile alineatului (1) și în măsura în care nu este destinată schimburilor intracomunitare, atunci când carnea proaspătă este tranșată în bucăți comerciale destinate vânzării directe către consumator, carnea menționată la alineatul (1) poate purta, pe durata unei perioade tranzitorii, marcajul prevăzut la capitolul XI din anexa I la Directiva 64/433/CEE și, respectiv, la capitolul III al anexei I la Directiva 91/495/CEE, cu condiția ca marcajul special menționat la alineatul (2) să fie și el aplicat. Dimensiunile indicate în anexă nu se aplică la marcajul menționat în prezentul alineat.
Articolul 2
Regatul Unit se asigură că:
1.
produsele pe bază de carne care corespund cerințelor privind sănătatea publică din Directiva 77/99/CEE și sunt obținute din carne proaspătă însemnată cu un marcaj în conformitate cu articolul 1 alineatul (2) poartă o ștampilă națională ce nu se poate confunda cu ștampila comunitară prevăzută la capitolul VI al anexei B din această directivă și care, în primul rând, nu este ovală.
Prin derogare de la dispozițiile primului paragraf, produsele pe bază de carne obținute din carne proaspătă însemnată cu un marcaj în conformitate cu articolul 1 alineatul (2) din prezenta decizie și supuse unei prelucrări în conformitate cu articolul 3 alineatul (2) din Decizia 2001/172/CE a Comisiei pot purta marcajul de salubritate prevăzut la capitolul VI din anexa B a Directivei 77/99/CEE și pot fi expediate din Regatul Unit în conformitate cu articolul 3, alineatele (4), (5) și (6), din Decizia 2001/172/CE;
2.
modelul de marcaj de salubritate menționat la alineatul (1) primul paragraf figurează în anexă, dar dimensiunile nu trebuie respectate;
3.
prin derogare de la dispozițiile alineatul (1) primul paragraf și în măsura în care nu sunt destinate schimburilor intra-comunitare, produsele pe bază de carne menționat la alineatul (1) primul paragraf, pot purta, pe durata unei perioade tranzitorii, marcajul de salubritate prevăzut la capitolul VI din anexa B a Directivei 77/99/CEE, cu condiția ca semnul special menționat la alineatul (2) să fie și el aplicat.
Articolul 3
Regatul Unit aduce la cunoștința Comisiei și a celorlalte state membre data la care începe marcarea cărnii proaspete în conformitate cu articolul 1 și nu autorizează până la acea dată sacrificarea pentru consumul uman a unor animale din speciile bovină, ovină, caprină și porcină, precum și a altor paricopitate originare din exploatații din Regatul Unit situate în zone de protecție și de supraveghere în sensul articolului 9 alineatele (1) și (2) din Directiva 85/511/CEE a Consiliului.
Articolul 4
Prezenta decizie se adresează statelor membre.
Adoptată la Bruxelles, 11 aprilie 2001.